Gepubliseer op 28 Januarie 2016
Projekleier: Elby Meyer
Kontakbesonderhede: St Jamesstraat 10; Somerset-Wes Tel/Faks: 021-852 5720
By Helderberg Ontwikkelingsentrum wil ons graag ŉ langtermyn verskil maak om werkloosheid en armoede deur middel van vaardigheidsopleiding en werkplasing te help verlig.
Studente deurloop ŉ intensiewe Huisbestuurkursus waarna ons werkverskaffingsburo suksesvolle kandidate sover moontlik in werke plaas as huishulpe, asook personeel vir gastehuise, restaurante of ander besighede.
Ander huishulpe kry ook die geleentheid om hulself te bemagtig deur ons Kindersorg- of Gesinsmaaltyekursus te deurloop, of om in te skryf vir sommige van die vakke (Skoonmaakvaardighede, Wasgoedhantering of Kookkuns) wat tydens die Huisbestuurkursus aangebied word.
Studente wat die kursusse bywoon vind baie baat daarby, aangesien hulle die geleentheid kry om in selfvertroue, asook ander lewensvaardighede te groei. Daar is deurentyd ŉ waglys van persone wat graag as studente wil inskryf.
“Borg ŉ student“- projek
Besighede as vennote om armoede te help verlig
ŉ Permanente perseel met groter fasiliteite sodat meer studente gelyktydig opgelei kan word
Werksgeleenthede vir opgeleide studente
Vrywilligers as dosente